CELEX: 32012D0817
Language: sk
Date: 2012-12-19 00:00:00
Title: 2012/817/EÚ, Euratom: Vykonávacie rozhodnutie Komisie z  19. decembra 2012 , ktorým sa mení a dopĺňa rozhodnutie 90/183/Euratom, EHS, ktorým sa Grécku povoľuje používať určité približné odhady na výpočet základu vlastných zdrojov DPH [oznámené pod číslom C(2012) 9549]

21.12.2012   
            
            
               SK
            
            
               Úradný vestník Európskej únie
            
            
               L 352/60
            
         VYKONÁVACIE ROZHODNUTIE KOMISIE
   z 19. decembra 2012,
   ktorým sa mení a dopĺňa rozhodnutie 90/183/Euratom, EHS, ktorým sa Grécku povoľuje používať určité približné odhady na výpočet základu vlastných zdrojov DPH
   [oznámené pod číslom C(2012) 9549]
   (Iba grécke znenie je autentické)
   (2012/817/EÚ, Euratom)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na Zmluvu o založení Európskeho spoločenstva pre atómovú energiu,
   so zreteľom na nariadenie Rady (EHS, Euratom) č. 1553/89 z 29. mája 1989 o konečných jednotných dohodách o vyberaní vlastných zdrojov pochádzajúcich z dane z pridanej hodnoty (1), a najmä na jeho článok 13,
   keďže:
   
               (1)
            
            
               Podľa článku 375 smernice Rady 2006/112/ES z 28. novembra 2006 o spoločnom systéme dane z pridanej hodnoty (2) môže Grécko naďalej oslobodzovať transakcie uvedené v bodoch 2, 8, 11 a 12 časti B prílohy X. Tieto transakcie je potrebné zohľadniť pri stanovení základu zdrojov DPH.
            
         
               (2)
            
            
               Komisia v prípade Grécka na základe nariadenia (EHS, Euratom) č. 1553/89 prijala rozhodnutie 90/185/Euratom, EHS (3), ktorým sa Grécku s účinkom od 1. januára 1989 povoľuje používať určité približné odhady na výpočet základu vlastných zdrojov DPH.
            
         
               (3)
            
            
               Grécko od 1. júla 2010 zdaňuje transakcie uvedené v bode 2 časti B prílohy X k smernici 2006/112/ES. Povolenie udelené v tejto súvislosti by preto malo byť zrušené s účinnosťou od tohto dátumu.
            
         
               (4)
            
            
               Grécko od 22. augusta 2011 zdaňuje transakcie uvedené v bode 8 časti B prílohy X k smernici 2006/112/ES. Povolenie udelené v tejto súvislosti by preto malo byť zrušené s účinnosťou od tohto dátumu.
            
         
               (5)
            
            
               Komisia vyzvala Grécko, aby preskúmalo, či sú tieto povolenia, ktoré boli Grécku udelené bez výslovného časového obmedzenia, stále potrebné, a aby o tejto skutočnosti informovalo Komisiu. Grécko potvrdilo, že dve povolenia používať približné odhady pre transakcie uvedené v bodoch 2 a 8 časti B prílohy X k smernici 2006/112/ES sa už neuplatňujú.
            
         
               (6)
            
            
               Grécko uznalo, že s ohľadom na body 11 a 12 časti B prílohy X potreba používať približné odhady už nie je oprávnená, pretože Ministerstvo obrany poskytuje podrobnejšie údaje.
            
         
               (7)
            
            
               V záujme jasnosti a transparentnosti pravidiel Únie majú byť zrušené ustanovenia, ktoré zastarali alebo už nie sú platné.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Poradného výboru pre vlastné zdroje,
            
         PRIJALA TOTO ROZHODNUTIE:
   Článok 1
   1.   Článok 1 bod 1 rozhodnutia 90/185/Euratom, EHS sa zrušuje.
   2.   Článok 1 bod 3 rozhodnutia 90/185/Euratom, EHS sa zrušuje.
   3.   Článok 1 bod 5 rozhodnutia 90/185/Euratom, EHS sa zrušuje.
   4.   Článok 1 bod 6 rozhodnutia 90/185/Euratom, EHS sa zrušuje.
   Článok 2
   Toto rozhodnutie je určené Helénskej republike.
   
      V Bruseli 19. decembra 2012
      
         
            Za Komisiu
         
         Janusz LEWANDOWSKI
         
            člen Komisie
         
      
   
   
      (1)  Ú. v. ES L 155, 7.6.1989, s. 9.
   
      (2)  Ú. v. EÚ L 347, 11.12.2006, s. 1.
   
      (3)  Ú. v. ES L 99, 19.4.1990, s. 39.